text: Quant li roi ce mant entendirent,
   Leur avantage pas ne virent
   En ce ; car trop estoit vaillans
   Rois Marcadigas et poissans.
   Et pour ce li ont remandé
   PageV01P014
   Que, se bataille à jour nommé
   Veut prendre à terme de II mois,
   Que chascuns d'aus se tenra quois,
   Et que riens ne li forferont
   Dusques à tant que il venront
   Tout droit au jour de la bataille ;
   Car bien cuident que ce lor vaille,
   Car bien trois tans de gent avoient
   Que tout li Espaignol n'estoient.
   Marcadigas leur remanda
   K'à celui jour se combatra
   À aus, ce sachent par verté.
   Donnée en fu la seürté,
   Si que ambes II les parties
   S'en tinrent très bien apaiies.
  